Document ID: 32005D0396

KOMISIJAS LĒMUMS
(2005. gada 19. janvāris)
lietā saskaņā ar EK Līguma 81. pantu un Līguma par Eiropas Ekonomikas zonu 53. panta 1. punktu
(Lieta COMP/C.2/37.214 - Mediju tiesību kopēja komercializācija Vācijas Bundeslīgā)
(izziņots ar dokumenta numuru K(2005) 78)
(Autentisks ir tikai teksts vācu valodā)
(Dokuments attiecas uz EEZ)
(2005/396/EK)
Lēmums attiecas uz Vācijā reģistrētu biedrību Liga-Fußballverband e.V. (“Līgu federācija”). Lietas priekšmets ir mediju izmantošanas tiesību centralizēta nodošana Bundeslīgas pirmās un otrās futbola valstsvienības vīriešu komandu spēlēs. Komisija pagaidu novērtējumā ir konstatējusi, ka Līgu federācijas rūpniecisko tiesību ekskluzīva nodošana varētu ierobežot konkurenci starp Bundeslīgas un otrās Bundeslīgas biedrībām un kapitālsabiedrībām saskaņā ar EK Līguma 81. pantu.
Pēc Komisijas pagaidu novērtējuma, pilnīgi neizdibinot lietas apstākļus, šķiet, ka Līgu federācijas piekrišana saistībām rada konkurenci starp līgu un biedrībām, tiesību komercializācijā attiecībā uz pirmo Bundeslīgu un otro Bundeslīgu un sekmē biedrības, jo īpaši jaunu, ar biedrību preču zīmju saistītu piedāvājumu izstrādi. Piekrišana saistībām mazina turpmāko [tiesību] izmantošanas līgumu apjomu un saīsina to termiņu, un paredz nediskriminējošas [tiesību] izmantošanas metodes. Tās piedāvātājiem padara vieglāku piekļuvi informācijai televīzijas, radio, kā arī jauno mediju darbības jomā, kā arī nodrošina, ka tirgū ir vairāk [izmantošanas] tiesību un līdz ar to tiek sekmēti jauninājumi un mazinātas mediju tirgum [raksturīgās] koncentrēšanās tendences.
Tomēr Komisija patlaban secina, ka, ņemot vērā Līgu federācijas piekrišanu saistībām, kas izklāstītas pagaidu novērtējuma pielikumā, un trešo pušu piezīmes, nav pamata sākt darboties Padomes Regulas (EK) Nr. 1/2003 (1) 9. panta 1. punkta nozīmē. Līgu federācijai līdz 2009. gada 30. jūnijam ir obligāta piekrišana saistībām.
Padomdevēja komiteja karteļu un monopolu jautājumos 2004. gada 6. decembrī pauda pozitīvu nostāju.

Labels: 12
0
18
4